***Návrh VZN vyvesené na úradnej tabuli v obci Košické Oľšany dňa:30.11.2017***

***VZN schválené Obecným zastupiteľstvom Košické Oľšany dňa:12.12.2017***

***uznesením číslo 6/2017***

***VZN vyvesené na úradnej tabuli v obci Košické Oľšany dňa:15.12.2017***

***VZN zvesené z úradnej tabule dňa:31.12.2017***

***VZN nadobúda účinnosť dňa: 01.01.2018***

***Obecné zastupiteľstvo v Košických Oľšanoch na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č .582/2004 Z.z .o miestnych daniach a miestnom poplatku za komunálne odpady a drobné stavebné odpady v znení neskorších predpisov v y d á v a  pre územie obce Košické Oľšany toto***

### **V Š E O B E C N E Z Á V Ä Z N É N A R I A D E N I E**

### **číslo 2/2017**

***o miestnych daniach***

***a o miestnom poplatku za komunálne odpady a drobné stavebné odpady***

**na území obce Košické Oľšany na rok 2018**

I. č a s ť

#### **ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „VZN“) upravuje podmienky určovania a vyberania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Košické Oľšany.

(2) Miestne dane upravené týmto nariadením zahŕňajú:

a/ daň z nehnuteľností,

b/ daň za psa,

 (3) Obec Košické Oľšany na svojom území ukladá miestny poplatok za komunálne odpady a  drobné stavebné odpady.

 (4) Zdaňovacím obdobím miestnych daní a to dane z nehnuteľností a dane za psa je kalendárny rok.

- 1 -

II. č a s ť

***Miestne dane***

 **Daň z nehnuteľností**

 **§ 2**

######  Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

#### **Daň z pozemkov**

 **§ 3**

(1) Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

 (2) Predmetom dane z pozemkov sú pozemky na území obce Košické Oľšany v členení podľa § 6 ods. 1 až 6 zákona o miestnych daniach.

(3) Spôsob výpočtu základu dane z pozemkov je uvedený v ustanovení § 7 zákona o miestnych daniach. Výpočet sa musí prevádzať vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4) Správca dane na území celej obce Košické Oľšany určuje ročnú sadzbu dane z pozemkov ( § 8 odst.2 zákona č.582/2004 Z.z. v znení neskorších predpisov) pre pozemky druhu:

a/ orná pôda, chmeľnice, vinice, ovocné sady, trvalé trávnaté porasty vo výške 0,60 %

b/ trvalé trávnaté porasty 0,50 %

c/ záhrady vo výške 0,40 %

 záhrady v záhradkárskych osadách vo výške 0,80 %

d/ zastavané plochy a nádvoria, ostatné plochy 0,30%

e/lesné pozemky na ktorých sú hospodárske lesy vo výške 0,50 %

f/ rybníky s chovom rýb a ostatné hospodársky využívané vodné plochy 0,30%

g/ stavebné pozemky 0,30 %

(5) Hodnota pozemkov, ktorou sa pri výpočte základu dane z pozemkov násobí výmera pozemkov v m2 (§ 7 ods.1,2,3 zákona č.582/2004 Z.z.v znení neskorších predpisov) je na území celej obce Košické Oľšany pre jednotlivé druhy pozemkov nasledovná:

 - orná pôda, chmeľnice, vinice, ovocné sady katastrálne územie Vyšný Olčvár

 **0,3558/m2**

 - trvalé trávnaty porast **0,0381 €/m2**

* orná pôda, chmeľnice, vinice, ovocné sady katastrálne územie Nižný Olčvár

 **0,3033/m2**

* trvale trávnaty porast **0,0677€/m2**
* záhrady, zastavané plochy, nádvoria a ostatné plochy **1,85€/m2**
* stavebné pozemky **18,58€/m2**

 -2-

Základom dane z pozemkov pre lesné pozemky na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej za 1 m2 podľa zákona č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov a Vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty majetku.

 **Daň zo stavieb**

 **§ 4**

(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

(2) Predmetom dane zo stavieb sú stavby na území obce Košické Oľšany, ktoré majú jedno alebo viac nadzemných alebo podzemných podlaží, spojené so zemou pevným základom. Na daňovú povinnosť nemá vplyv skutočnosť, že sa stavba prestala užívať.

 (3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

 (4) Správca dane určuje pre stavby na území obce Košické Oľšany ročnú sadzba dane zo stavieb za každý aj začatý m2 zastavanej plochy nasledovne:

a/ **0,066** eur za stavby na bývanie a drobné stavby, ktoré majú doplnkovú funkciu pre hlavnú stavbu

b/ **0,165** eur za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb pre vlastnú administratívu

c/ **0,232** eur za chaty a stavby na individuálnu rekreáciu

d/ **0,199** eur za samostatne stojace garáže

e/ **0,331**eur za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu

f/ **0,66** eur za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou.

g/ **0,232** eur za ostatné stavby neuvedené v písmenách a) až f).

Daň zo stavieb sa počíta ako súčin základu dane podľa bodu 3) a ročnej sadzby dane zo stavieb podľa bodu 4).

 (5) Pri viacpodlažných stavbách správca dane určuje príplatok za podlažie v sume

0,033 eura za každé ďalšie podlažie okrem prvého nadzemného. Príplatok sa pripočíta k sadzbe dane zo stavieb uvedenej v odseku 4 písm. a/ a b/.

Daň zo stavieb pri viacpodlažných stavbách sa vypočíta ako súčin základu dane a ročnej

sadzby dane zo stavieb zvýšenej o súčin počtu ďalších podlaží a príplatku za podlažie.

####  **Daň z bytov**

 **§ 5**

(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

 -3-

(2) Predmetom dane z bytov v bytovom dome na území obce Košické Oľšany, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.

(3) Základom dane z bytov je výmera podlahovej plochy bytu alebo nebytového priestoru v m2.

(4) Ročná sadzba dane z bytov je 0,099 eura za každý aj začatý m2 podlahovej plochy bytu a nebytového priestoru.

Správca dane ustanovuje, že daň nižšiu ako **5,- Eur nebude vyrubovať**

#### **Spoločné ustanovenia pre daň z nehnuteľností**

**Oslobodenie od dane a zníženie dane**

 **§6**

 (1)Správca dane ustanovuje, že poskytne oslobodenie od dane z pozemkov

(§ 17 ods. 2,7 zák. č. 582/2004 Z.z. o miestnych daniach a miestnom poplatku za komunálne

Odpady a drobné stavebné odpady v z.n.p. ) na:

1. Správca dane ustanovuje, že poskytuje **oslobodenie** od dane z pozemkov

 ( § 17 ods. 2,7 zák. č. 582/2004 Z.z. o miestnych daniach a miestnom

 poplatku za komunálne odpady a drobné stavebné odpady v z. n. p. ) na:

1. pozemky, na ktorých sú cintoríny
2. pozemky verejne prístupných parkov, priestorov a športovísk .

 c) časti pozemkov, na ktorých sú zriadené meračské značky, signály a iné

 zariadenia bodov, geodetických základov, stožiare rozvodu elektrickej

 energie, stĺpy telekomunikačného vedenia a televízne prevádzače,

 nadzemné časti zariadení na rozvod vykurovacích plynov a pásy

 pozemkov v lesoch vyčlenené na rozvod elektrickej energie

 a vykurovacích plynov

 d **) oslobodenie** z dane na pozemky ktorými vlastníkmi sú fyzické osoby v **hmotnej núdzi** alebo fyzické osoby **staršie ako 62 rokov**, ak tie pozemky slúžia výhradne na ich osobnú potrebu, za podmienok, že nežijú v spoločnej domácnosti s ekonomicky činnými osobami

1. Správca dane ustanovuje, že poskytuje oslobodenie od dane zo stavieb

 a oslobodenie od dane z bytov ( §17 ods. 3 zák. č. 582/2004 Z.z.

 o miestnych daniach a miestnom poplatku za komunálne odpady a drobné

 stavebné odpady ) na:

* 1. stavby alebo byty, ktorých využitie je obmedzené z dôvodu rozsiahlej rekonštrukcie, stavebnej uzávery

* 1. stavby na bývanie a byty podľa druhej časti tohto zákona vo vlastníctve

 fyzických osôb v hmotnej núdzi, fyzických osôb starších ako 62 rokov,

 držiteľov preukazu fyzickej osoby s ťažkým zdravotným postihnutím alebo

 držiteľov preukazu fyzickej osoby s ťažkým zdravotným postihnutím so

 -4-

sprievodcom, ako aj prevažne alebo úplne bezvládnych fyzických osôb, ktoré

slúžia na ich trvalé bývanie, za podmienok, že nežijú v spoločnej domácnosti

s ekonomicky činnými osobami

**Daň za psa**

**§ 7**

# (1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.

# (2)Predmetom dane za psa nie je pes chovaný na vedecké účely a výskumné účely, pes umiestnený v útulku zvierat, pes so špeciálnym výcvikom, ktorého vlastní alebo používa občan s ťažkým zdravotným postihnutím.

(3) Daňovníkom je fyzická osoba alebo právnická osoba, ktorá je vlastníkom psa alebo držiteľom psa, ak sa nedá preukázať, kto psa vlastní.

(4) Základom dane je počet psov.

(5) **Sadzba dane je 7 eur za jedného psa a kalendárny rok vo vlastníctve**

 **fyzickej osoby s trvalým pobytom v obci .**

 **U fyzickej osoby bez trvalého pobytu v obci je sadza 13 €.**

 **Sadzba dane u právnickej osoby je 20 € za jedného psa.**

(6) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods.1, a zaniká posledným dňom mesiaca, v ktorom pes prestal byť predmetom dane.

(7) Miestne príslušnou obcou je obec, na ktorej území je pes chovaný.

(8) Spôsoby vyberania dane:

 a) v hotovosti do pokladne obecného úradu,

 b) bezhotovostne – šekom alebo bankovým prevodom na účet správcu dane.

#### **Priznanie k dani z nehnuteľnosti, k dani za psa**

 **§8**

 (1) Priznanie k dani z nehnuteľnosti a k dani za psa je daňovník povinný podať správcovi dane do 31. januára toho zdaňovacieho obdobia, v ktorom mu vznikla daňová povinnosť k tejto dani podľa stavu k 1. januáru zdaňovacieho obdobia

 (2) Ak vznikne daňová povinnosť k dani za psa v priebehu zdaňovacieho obdobia, daňovník je povinný podať priznanie k tejto dani najneskôr do 30 dni odo dňa vzniku tejto daňovej povinnosti.

 (3) Ak v priebehu zdaňovacieho obdobia daňovník nadobudne nehnuteľnosť vydražením, je povinný podať priznanie k dani z nehnuteľnosti do 30 dní od vzniku daňovej povinnosti.

-5-

#### **Čiastkové priznanie**

 **§9**

 (1) Ak daňovník podal priznanie k dani z nehnuteľností a k dani za psa a stane sa vlastníkom, správcom, nájomcom alebo užívateľom ďalšej nehnuteľnosti, alebo dôjde k zmene druhu alebo výmery pozemku, účelu využitia stavby, bytu alebo nebytového priestoru alebo mu zanikne vlastníctvo, správa, nájom alebo užívanie nehnuteľností, je povinný podať **čiastkové priznanie** k dani z nehnuteľností správcovi dane v termíne do 31. januára toho zdaňovacieho obdobia, v ktorom mu vznikla daňová povinnosť podľa stavu k 1. januáru zdaňovacieho obdobia.

 (2) Ak daňovník podal priznanie k dani z nehnuteľností, k dani za psa a daňová povinnosť k dani za psa vznikne alebo zanikne v priebehu zdaňovacieho obdobia, je povinný podať **čiastkové priznanie** k dani za psa príslušnému správcovi dane najneskôr do 30 dni odo dňa vzniku alebo zániku tejto daňovej povinnosti.

 (3) V čiastkovom priznaní je daňovník povinný uviesť len zmeny oproti dovtedy podanému priznaniu.

#### **Vyrubenie dane z nehnuteľností a dane za psa**

 **§10**

 (1) Daň z nehnuteľností a daň za psa vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím.

 (2) Ak vznikne v priebehu zdaňovacieho obdobia daňová povinnosť k dani za psa, správca dane vyrubí pomernú časť dane rozhodnutím, začínajúc mesiacom, v ktorom vznikla daňová povinnosť, až do konca príslušného zdaňovacieho obdobia.

 (3) Vyrubená daň z nehnuteľností, za psa sú **splatné naraz do 15 dní odo dňa nadobudnutia právoplatnosti rozhodnutia.** Daň nad 16 € je možné splatiť v štyroch splátkach pričom prvá musí byť zaplatená najneskôr do 31.5, druhá do 31.7., tretia do 30.9 a

štvrtá do 30.11. zdaňovacieho obdobia.

***III. č a s ť***

***Miestny poplatok***

**Miestny poplatok za komunálne odpady**

**a drobné stavebné odpady**

**§ 11**

(1) Poplatok sa platí za komunálne odpady, drobné stavebné odpady bez obsahu škodlivín okrem elektro odpadov, ktoré vznikajú na území obce.

(2) Ak ďalej nie je ustanovené inak, poplatok platí poplatník, ktorým je

a) **fyzická osoba**, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

 -6-

b**) právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) **podnikateľ,** ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Ak má osoba podľa odseku 2 písm. a) v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba podľa odseku 2 písm. a) tohto ustanovenia v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého pobytu alebo prechodného pobytu. To neplatí, ak sa na poplatníka vzťahuje množstvový zber.

(4) Poplatok od poplatníka v ustanovenej výške pre obec vyberá a za vybraný poplatok ručí

a/ vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí;

b/ správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v odseku 2 a zaniká dňom, ktorým táto skutočnosť zanikne.

(6) **Sadzba poplatku je**

(a) fyzická osoba s trvalým alebo prechodným pobytom v obci **16 € / rok**

 0,0438 € za osobu a kalendárny deň t.j. 16 € za osobu na kalendárny rok

( 0,0438x365=15,98 )

(b) pre právnické osoby a fyzické osoby oprávnené na podnikanie

 - 0,01894 € za 1l odpadu u zberu do kuka nádob o objeme 110 l, za jeden vývoz

 (0,01894 x 110 = 2,0834 x 24 = 50 ) **50 €/rok**

 **-** 0,01326 € za 1l odpadu u zberu do kontajnera o objeme 1100 l, za jeden vývoz

 (0,01326 x 1100 = 14,586 x 24 = 350 ) **350** € **/rok**

(c) FO – vlastník alebo užívateľ nehnuteľnosti ( záhradkár, chalupár bez TP )

 0,0438 € na osobu a kalendárny deň t.j. **16 €/ rok**

(d) poplatok za drobný stavebný odpad za 1 kg drobného stavebného odpadu = **0,078 €**

 ( pokladničný doklad )

(7) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

a/ uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje");

ak je poplatníkom osoba podľa odseku 2 písm. b) alebo písm. c) názov alebo obchodné meno, sídlo alebo miesto podnikania, identifikačné číslo (IČO),

b/ uviesť údaje rozhodujúce na určenie poplatku

c/ ak požaduje zníženie, alebo odpustenie poplatku, predloží aj doklady, ktoré odôvodňujú zníženie alebo odpustenie poplatku.

(8) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa keď tieto zmeny nastali.

 - 7 -

(9) Poplatok vyrubí obec rozhodnutím na celé zdaňovacie obdobie.

 (10**) Poplatok je splatný:**

Splatnosť Rozhodnutia je určená takto:

**Pre fyzické osoby**:

a) ak ročný poplatok za komunálny odpad nepresahuje 16 € je splatný do

 15 dní odo dňa nadobudnutia právoplatnosti platobného výmeru

b) ak ročný poplatok za komunálny odpad presahuje sumu16 €, je splatný

 v dvoch splátkach a to:

1. splátka do 31. mája
2. splátka do 30. septembra

c/ poplatok za drobný stavebný odpad držiteľ odpadu uhradí do pokladne obce

**Pre právnické osoby:**

Ak ročný poplatok za komunálny odpad nepresahuje sumu 331,94 € je splatný do 15 dní odo dňa nadobudnutia právoplatnosti Rozhodnutia.

**Platba sa môže uskutočniť:**

 a) poštovým poukazom na účet obce

 b) v hotovosti do pokladne

 c) prevodným príkazom na účet obce

 **Oslobodenie od poplatku, zníženie poplatku**

 **§ 12**

 (11) a) Obec poplatok zníži podľa najnižšej sadzby alebo odpustí za obdobie, za ktoré poplatník obci preukáže úradným dokladom, že sa v zdaňovacom období viac ako 90 dní nezdržiava alebo nezdržiaval na území obce (práca alebo štúdium na Slovensku, pobyt v zahraničí, výkon trestu, dlhodobé liečenie, ústavná starostlivosť a pod.) Úradným dokladom je potvrdenie pobytu v zahraničí, potvrdenie vysielajúcej organizácie, pracovné povolenie, alebo pracovná zmluva, potvrdenie o štúdiu, potvrdenie o výkone trestu, dlhodobého liečenia, ústavnej starostlivosti a pod. Potvrdenie musí platiť pre zdaňovacie obdobie.

 b) Obec poplatok zníži na 50% výšky poplatku u fyzických osôb preukázane v hmotnej núdzi**,**  fyzickým osobám staršímako 62rokov, držiteľom preukazu FO s ŤZP alebo ŤZPS, prevažne alebo úplne bezvládnym osobám

 IV. č a s ť

 Záverečné ustanovenia

**Záverečné ustanovenia**

 **§14**

1.) Obecné zastupiteľstvo obce Košické Oľšany sa na tomto všeobecne záväznom nariadení uznieslo dňa 12.12.2017 uznesením číslo 6/2017.

2.) Porušenie ustanovení tohto nariadenia je správnym deliktom podľa osobitného predpisu.

 - 8 -

3.) Za porušenie ustanovení tohto nariadenia môže starosta obce uložiť právnickej osobe pokutu podľa osobitného predpisu.

4.) Umožňuje sa právnickým, fyzickým osobám a fyzickým osobám podnikateľom (ďalej len „právnickým a fyzickým osobám“) uplatňovať výkon svojich práv a plnenie svojich povinnosti vo vzťahu k Obci Košické Oľšany elektronicky. Taktiež vybrané náležitosti výkonu verejnej moci vykonávať elektronicky a súčasne formou elektronickej komunikácie komunikovať s právnickými a fyzickými osobami v rozsahu právomocí obce podľa osobitných predpisov.

a) Elektronické služby zabezpečuje obec prostredníctvom špecializovaného portálu na webovom sídle: [www.dcom.sk](http://www.dcom.sk), alebo ústredného portálu verejnej správy, prístupného na webovom sídle: [www.slovensko.sk](http://www.slovensko.sk). Aktualizovaný zoznam elektronických služieb, ktoré obec poskytuje, ako aj ich popis a návod na ich používanie sú uvedené v tomto bode.

b) Pre využívanie elektronických služieb je nevyhnutná príslušná miera autorizácie a autentifikácie podľa zák. o e-Governmente, pokiaľ pri jednotlivých elektronických službách nie je uvedené inak.

c) Ak sa vo všeobecne záväzných nariadeniach alebo iných predpisoch obce vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a násl. Zákon o e-Governmente).

5.) Pokiaľ v tomto všeobecne záväznom nariadení nie je podrobnejšia úprava, odkazuje sa na zákon NR SR č. 582/2004 Z. z. o miestnych daniach a miestnom poplatku a zákon SNR č. 511/1992 Zb. o správe daní a poplatkov v znení neskorších predpisov.

6.) Daňové konanie ako i úkony spojené so správou miestnych daní a poplatku podľa tohto nariadenia na území obce vykonáva Obecný úrad obce Košické Oľšany.

7.) Všeobecne záväzné nariadenie nadobúda účinnosť dňom 01.01.2018.

8.) Zrušuje sa VZN č. 3/2016 – o daní z nehnuteľnosti a daň za psa a VZN č. 4/2016 o miestnom poplatku za komunálne odpady a drobné stavebné odpady na území obce Košické Oľšany na rok 2017.

v Košických Oľšanoch

 **Slavomír Horváth**

 starosta obce